EkBass/fiwiki-20250220-pages-articles huggingface dataset:
Pariisi–Roubaix 2011

thumb|Johan Vansummeren matkalla voittoon Roubaixissa. Pariisi–Roubaix 2011 oli järjestyksessään 109. maantiepyöräilyn Pariisi–Roubaix-kilpailu. Se käytiin 258 kilometrin reitillä Compiègnesta Roubaix'hin 10. huhtikuuta 2011. Reitti sisälsi 27 mukulakivijaksoa yhteispituudeltaan 51,5 kilometriä. Johan Van Summeren voitti kilpailun karattuaan neljän miehen kärkiryhmästä 15 kilometriä ennen maalia. Fabian Cancellara nousi loppukilometreillä toiseksi ja alkuperäiseen kärkiryhmään kuulunut Maarten Tjallingii oli kolmas. == Tulokset == Ajaja Maa Joukkue Aika 1 Johan Van Summeren Garmin-Cervélo 6.07.28 2 Fabian Cancellara Team Leopard-Trek + 0.19 3 Maarten Tjallingii Rabobank + 0.19 4 Grégory Rast Team RadioShack + 0.19 5 Lars Bak Team HTC-High Road + 0.21 6 Alessandro Ballan BMC Racing Team + 0.36 7 Bernhard Eisel Team HTC-High Road + 0.47 8 Thor Hushovd Garmin-Cervélo + 0.47 9 Juan Antonio Flecha Team Sky + 0.47 10 Mathew Hayman Team Sky + 0.47 == Mukulakiviosuudet == Lähde: paris.thover.com Sektori Ajetut kilometrit Paikka Pituus 27 98 Troisvilles–Inchy 2,2 26 104,5 Viesly–Quiévy 1,8 25 107 Quiévy–Saint-Python 3,7 24 115,5 Saint-Python 1,5 23 119,5 Vertain–Saint-Martin-sur-Écaillon 2,3 22 126,5 Capelle-sur-Écaillon–Le-Bruat 1,7 \- 137 Artres–Préseau 1,9 21 142,5 Aulnoy-lez-Valenciennes–Famars 2,6 20 146 Famars–Quérénaing 1,2 19 149 Quérénaing–Maing 2,5 18 152 Maing–Monchaux-sur-Écaillon 1,6 17 164 Haveluy–Wallers 2,5 16 172 Trouée d'Arenberg 2,4 15 178,5 Millonfosse–Bousignies 1,4 14 183,5 Brillon–Tilloy-lez-Marchiennes 1,1 14 186 Tilloy–Sars-et-Rosières 2,4 13 192,5 Beuvry-la-Forêt–Orchies 1,4 12 197,5 Orchies 1,7 11 203,5 Auchy-lez-Orchies–Bersée 2,6 10 209 Mons-en-Pévèle 3 9 215 Mérignies–Avelin 0,7 8 218,5 Pont-Thibaut–Ennevelin 1,4 7 224 Templeuve: L'Épinette 0,2 7 224,5 Templeuve: Moulin-de-Vertain 0,5 6 231 Cysoing–Bourghelles 1,3 6 233,5 Bourghelles–Wannehain 1,1 5 238 Camphin-en- Pévèle 1,8 4 241 Carrefour de l'Arbre 2,1 3 243 Gruson 1,1 2 250 Willems–Hem 1,4 1 258 Charles Crupelandt, Roubaix 0,3 == Osallistuneet joukkueet == Kilpailussa olivat mukana seuraavat 25 joukkuetta: * Ag2r-La Mondiale * Astana Team * BMC Racing Team * Bretagne-Schuler * Cofidis * Team Europcar * Euskaltel-Euskadi * FDJ * Garmin-Cervélo * Team HTC-High Road * Katjuša * Lampre-ISD * Team Leopard-Trek * Liquigas-Cannondale * Team Movistar * Team Netapp * Omega Pharma-Lotto * Quick Step * Rabobank * Team RadioShack * Saur- Sojasun * Team Saxo Bank-Sungard * Skil-Shimano * Team Sky * Vacansoleil-DCM. == Lähteet == == Aiheesta muualla == *Virallinen sivusto Luokka:Pariisi–Roubaix Luokka:Pyöräilykausi 2011
Taxell

Taxell on muun muassa seuraavien henkilöiden sukunimi: * Christoffer Taxell (s. 1948), suomalainen poliitikko, yritysjohtaja ja Åbo Akademin ent. kansleri * Karl Taxell (1860–1934), Ariman lasitehtaan omistaja * Lars Erik Taxell (1913–2013), suomalainen oikeustieteilijä ja poliitikko * Liisa Taxell (1931–1974), suomalainen balettitanssija ja näyttelijä. * Sophie Taxell (1911–1996), suomalainen taidemaalari
Suomi–Kuuba-seura

Suomi–Kuuba-seura on suomalainen Kuuban ystävyysseura, joka perustettiin vuonna 1963. Seura pyrkii edistämään ystävyyttä suomalaisten ja kuubalaisten kesken sekä lisäämään yhteistyötä maiden välillä.Suomi–Kuuba-Seura Seura on julkaissut neljästi vuodessä ilmestyvää jäsenlehteä Cuba Sí vuodesta 1976 alkaen. Seura on myös julkaissut kirjoja. Seuralla on noin 1 000 jäsentä. Parhaimmillaan järjestöön kuului 1970-luvulla noin 4 000 jäsentä.Historiikki Suomi–Kuuba-seura == Rahoitus == Opetus- ja kulttuuriministeriö myöntää valtakunnallisten ystävyysseurojen toimintaan yleisavustuksia eli vuotuiseen toimintaan tarkoitettuja toiminta-avustuksia. Ehtona on, että toiminta on vakiintunutta sekä yhteiskunnallisesti ja kulttuuripoliittisesti vaikuttavaa. Eduskunta päättää vuosittain, minkä enimmäissumman ministeriö käyttää avustuksiin. Vuosina 2012–2020 ministeriö on myöntänyt Suomi–Kuuba-seuralle yleisavustuksia valtakunnalliseen ystävyysseuratoimintaan seuraavasti: Avustus 2012 2013 2014 2015 2016 2017 2018 2019 2020 OKM:n ystävyysseurojen yleisavustus € € € € € € € € € == Lähteet == ==Aiheesta muualla== * Suomi–Kuuba-seura. * Suomi–Kuuba-seuran julkaisukanava. Kuuba-seura Luokka:Kuuba
Vietnam-seura

Vietnam-seura on suomalainen poliittisesti sitoutumaton Vietnamin ystävyysseura. Järjestö perustettiin vuonna 1971 nimellä Suomi–Vietnam-seura. Seuran juuret ovat Vietnamin sodan vastaisessa solidaarisuusliikkeessä. Nykyään toiminta on vähemmän poliittista.Seuran historia Vietnam-seura 2011. Vietnam-seura on julkaissut useita Vietnamia ja sen kulttuuria käsitteleviä teoksia. Seuran olennaisena toimintamuotona on nykyään kehitysyhteistyö. Seuran edeltäjä oli Suomen Rauhanpuolustajien aloitteesta perustettu Vietnamin Ystävyyden Komitea (1966). Komitea järjesti mielenosoituksia ja avustuskeräyksia. ==Puheenjohtajat== * Paavo Rintala 1971–1972 * Erkki Arhinmäki 1973 * Bo Winqvist * Helge Gyllenberg 1985–1988 * Esko Seppänen 1988–1992 * Göran Pulkkis 1992–1994 * Johan von Bonsdorff 1994–1998 * Minna Hakkarainen 1998→ ==Lähteet== * Kansalliskirjaston kokoelmat ===Viitteet=== ==Aiheesta muualla== *Vietnam-seura ry Luokka:Suomalaiset ystävyysseurat Luokka:Vietnam
American Tragedy

American Tragedy on Hollywood Undeadin toinen albumi, joka sisältää 14 kappaletta Swan Songsin tapaan. American Tragedy on ensimmäinen albumi, jossa on mukana bändin uusi laulaja Danny. Singleinä julkaistiin kappaleet: Been to Hell, Comin’ in Hot, Hear Me Now ja Coming Back Down. Näistä single Hear Me Now poikkeaa muista, koska kyseinen kappale ei sisällä yhtään kirosanaa. Albumilta ihmettelyä herätti kappale Bullet, koska kappale ei ole lainkaan Hollywood Undeadin tyylinen. Se on iloisen kuuloinen itsemurhakappale. Myös kappale Lights Out on aiheuttanut pahennusta, koska sen on uskottu olevan vanhaa laulajaa Deucea vastaan oleva loukkaava kappale. Sanoitukset ovat: ”Can you feel it now? We’re calling you out! Who the fuck are you now?” == Kappaleet == # # # # # # # # # # # # # # Deluxe Edition # * # # # iTunes bonus track # * == Arvostelut == * Allmusic: Allmusic review * Los Angeles Times: Los Angeles Times == Lähteet == Luokka:Vuoden 2011 albumit Luokka:Hollywood Undeadin albumit
Les Paul’s New Sound Vol. 2

Les Paul's New Sound Vol. 2 on ko. yhdysvaltalaisen kitaristin ja laulaja Mary Fordin studioalbumi vuodelta 1956. Levyetiketissä nimi on muodossa "The New Sound" Volume II ja tekijöinä siis Les Paul with Mary Ford. Levyn nimi viittaa Les Paulin kehittämään sähkökitarasoundiin sekä soitto- ja studiotekniikkaan. Levyllä myös Mary Ford soittaa kitaraa laulamisen ohessa. Tämä monofoninen LP- levy on ilmestynyt vuonna 1956 ja uudelleenjulkaistu LP on vuodelta 1985. Jälkimmäistä on valmistanut ja jaellut ranskalainen yritys Pathé Marconi S.A. Osallisena on myös EMI. Levyllä olevat kappaleet ovat vanhoja suosikki- iskelmiä. Niiden lisäksi Les Paul itse on säveltänyt ja sanoittanut gospel- aiheisen kappaleen "Don'cha Hear Them Bells". Levykannen kääntöpuolella mainostetaan pariskunnan muita Capitol-albumeita Les and Mary (No. 577), Bye Bye Blues! (No. 356) ja The Hit Makers! (No. 416). == Kappaleet == A-puoli # # # # # # B-puoli # * # # # # # Kappaleet "Chicken Reel", "Carioca", "I'm Forever Blowing Bubbles" ja "La Rosita" ovat instrumentaaliesityksiä. "Chicken Reel" on tullut suomalaisille radionkuuntelijoille tutuksi jonkin ohjelmasarjan tunnussävelenä. == Lähteet == * Les Paul with Mary Ford LP "The New Sound" Volume II (Capitol Records 1566221, 1985) Luokka:Vuoden 1956 albumit Luokka:Yhdysvaltalaiset albumit
IMovie

iMovie on Applen julkaisema tavallisille kotikäyttäjille suunniteltu videonmuokkausohjelma. Ensimmäisen versio ohjelmasta julkaistiin Max OS 8:lle vuonna 1999. Versiosta 3 lähtien iMovie on ollut osa iLife-ohjelmapakettia. Luokka:Videonmuokkausohjelmat Luokka:Mac OS -ohjelmat
Shahid

Shahid ( , monikko: ) on arabiankielinen sana, joka merkitsee "todistajaa". Se on islamiin kuuluva uskonnollinen termi ja tarkoittaa kirjaimellisen merkityksensä rinnalla yleensä marttyyriä.Encarta World English Dictionary Se on islamilainen kunnioittava nimitys, jota käytetään niistä, jotka ovat uhranneet elämänsä uskonnollisten käskyjen noudattamiselle tai kuolleet puolustaessaan maataan tai suojellessaan perhettään. ==Lähteet== Luokka:Islamilaiset käsitteet Luokka:Marttyyrit tr:Şehit
Nguyễn Văn Thiệu

Nguyễn Văn Thiệu (5. huhtikuuta 1923 – 29. syyskuuta 2001) oli vietnamilainen sotilas ja poliitikko, joka toimi Etelä-Vietnamin presidenttinä ja sotilasdiktaattorina Vietnamin sodan aikana. Văn Thiệu oli alkujaan kenraali Etelä-Vietnamin armeijassa, ja oli mukana sotilasvallankaappauksessa, jolla presidentti Ngô Đình Diệm syöstiin vallasta vuonna 1963. Văn Thiệu kohotettiin sotilasjuntan johtoon vuonna 1965. Myöhemmin hän valitutti itsensä presidentiksi vilpillisillä vaaleilla. Văn Thiệu johti Etelä-Vietnamia aina katkeraan loppuun saakka vastustaen Yhdysvaltain vetäytymistä sodasta. Hän erosi muutamaa päivää ennen Saigonin kukistumista vuonna 1975 ja eli lopun ikänsä maanpaossa Yhdysvalloissa. == Lähteet == == Aiheesta muualla == Luokka:Etelä-Vietnamin johtajat Luokka:Diktaattorit Luokka:Vietnamilaiset kenraalit Luokka:Vuonna 1923 syntyneet Luokka:Vuonna 2001 kuolleet
Tang

Tang voi tarkoittaa seuraavia: == Kiinan dynastiat == * Tang-dynastia, Kiinaa vuosina 618–907 hallinnut dynastia * Myöhempi Tang-dynastia, Pohjois-Kiinaa vuosina 923–936 hallinnut dynastia == Henkilöitä == * Andrew Tang (s. 1994), singaporelainen moottoriurheilija * Audrey Tang (s. 1981), taiwanilainen ohjelmoija * Felicia Tang (1977–2009), yhdysvaltalainen pornonäyttelijä * Francis Daw Tang (s. 1946), myanmarilainen roomalaiskatolinen piispa * Muhai Tang (s. 1949), kiinalainen kapellimestari ja säveltäjä * Paul Tang (s. 1967), alankomaalainen poliitikko ja europarlamentaarikko * Raili Tang (s. 1950), suomalainen taidemaalari * Tang Gonghong (s. 1979), kiinalainen painonnostaja * Tang Haochen (s. 1994), kiinalainen tennispelaaja * Tang Jiaxuan (s. 1938), Kiinan ulkoministeri 1993-1998 * Tang Jiyao (1881–1927), kiinalainen sotaherra * Tang Lin (s. 1976), kiinalainen judon olympiavoittaja * Tang Yi (s. 1993), kiinalainen uimari == Muita merkityksiä == * tang-koira, kiinalainen koirarotu.
Mamadou Diallo

Mamadou Diallo on seuraavien henkilöiden nimi: * Mamadou Diallo, malilainen jalkapalloilija * Mamadou Diallo, senegalilainen jalkapalloilija * Mamadou Diallo, senegalilainen kolmiloikkaaja * Mamadou Alimou Diallo, guinealainen jalkapalloilija.
Luc Nilis

Luc Gilbert Cyrille Nilis (s. 25. toukokuuta 1967 Hasselt, Belgia) on belgialainen entinen jalkapalloilija. ==Ura== Nilis oli pelipaikaltaan hyökkääjä. Hänet tunnettiin maalintekijänä ja vahvana pääpelaajana. Nilis edusti Alankomaiden Eredivisiessä PSV:tä vuosina 1994–2000. Hän voitti seuran riveissä Alankomaiden-mestaruuden vuosina 1997 ja 2000 sekä Alankomaiden cupin vuonna 1996. Nilis voitti Eredivisien maalikuninkuuden vuosina 1996 ja 1997 tehtyään molemmilla kausilla 21 maalia. Hänet valittiin pelaajayhdistyksen äänestyksessä sarjan vuoden pelaajaksi vuonna 1995. Nilis edusti Belgian 1. divisioonassa Anderlechtiä vuosina 1986–1994. Hän voitti seuran riveissä Belgian-mestaruuden vuosina 1987, 1991, 1993 ja 1994 sekä Belgian cupin vuosina 1988, 1989 ja 1994. Nilis edusti Belgian 2. divisioonassa Winterslagia vuosina 1984–1986. Vuonna 2000 hän edusti Englannin Valioliigassa Aston Villaa. Nilis pelasi Belgian maajoukkueessa vuosina 1988–2000 56 ottelua ja teki niissä 10 maalia. Hän edusti Belgiaa MM-kilpailuissa vuosina 1994 ja 1998 sekä Belgiassa ja Alankomaissa järjestetyissä EM-kilpailuissa vuonna 2000. ==Muuta== Peliuransa jälkeen Nilis on työskennellyt valmentajana. Nykyisin hän toimii PSV:n organisaatiossa hyökkääjien valmentajana. Nilisin poika Arne on myös jalkapalloilija. Hän pelaa PSV:n organisaatiossa. Luokka:Belgialaiset jalkapalloilijat Luokka:Vuonna 1967 syntyneet Luokka:Elävät henkilöt
Duarte Tammilehto

Duarte Cartaxo-Tammilehto (s. 15. helmikuuta 1990 Cascais, Portugali) on suomalainen jalkapalloilija. Hän edustaa Miesten vitosessa FC Gillaa. Tammilehto edusti juniorina Pajamäen Pallo-Veikkoja, FC Jokereita, AC Allianssia ja Helsingin Jalkapalloklubia. Miesten tasolla hän on edustanut aiemmin HJK:n reservijoukkuetta Klubi 04:ä, jossa hän toimi kapteenina Ykkösen kaudella 2010. Tammilehto pelasi kausina 2011–2012 FC Hongan joukkueessa 48 Veikkausliiga-ottelua ja teki niissä yhden maalin. Lokakuussa 2012 Tammilehto purki sopimuksensa Hongan kanssa,http://yle.fi/urheilu/hongan_valitus_hylattiin_- _tammilehto_ja_heikkila_vapaita_vaihtamaan_seuraa/6496803 ja kaudeksi 2013 hän siirtyi Turun Palloseuraan. Hän ehti pelata TPS:ssä vain neljä Veikkausliiga- ottelua ennen kuin hänen kautensa päättyi toukokuussa polven eturistisiteen repeämiseenhttp://yle.fi/urheilu/duarte_tammilehdon_kausi_on_ohi/6634408.Tammikuussa 2014 Tammilehto siirtyi IFK Mariehamnin riveihin.http://kymppipaikka.fi/Veikkausliiga/Duarte-Tammilehto-siirtyy-IFK- Mariehamniin Kauden 2016 hän edusti FC Lahtea ja siirtyi vuonna 2017 FC Honkaan. Tammilehto siirtyi 23. huhtikuuta 2023 FC Gillaan. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1990 syntyneet Luokka:Elävät henkilöt
Howard Overman

Howard Overman on brittiläinen televisiokäsikirjoittaja. Hänen luomiaan sarjoja ovat nuorten tieteissarja Misfits (2009), poliisisarja Vexed (2010), Douglas Adamsin romaaniin perustuva minisarja Dirk Gently (2010–2012), kreikkalaiseen mytologiaan pohjautuva fantasiasarja Atlantis (2013) ja kauhu- komediasarja Crazyhead (2016). Overman on myös käsikirjoittanut jaksoja sarjoihin, kuten Hotel Babylon, Ryhmä Pullman, Kelmien kerho ja Merlin. Hänen luomansa E4-kanavan televisiosarja Misfits sai useita televisioalan palkintoehdokkuuksia ja voitti muun muassa parhaan draamasarjan Bafta- palkinnon vuonna 2011. Overman perusti yhdessä tuottajien Johnny Cappsin ja Julian Murphyn kanssa vuonna 2013 tuotantoyhtiön nimeltä Urban Myth Films. == Filmografia == Vuosi Tuotanto Huomioita Esityskanava 2005 In the Bathroom lyhytelokuva 2005 Kelmien kerho jakso "Missions" BBC One 2005 Ryhmä Pullman jakso "Trust Me" BBC One 2005 Perfect Day Televisioelokuva Channel 5 2003 Moving Wallpaper 3 jaksoa ITV 2006-2008 Hotel Babylon 3 jaksoa BBC One 2008 Dis/Connected Televisioelokuva BBC Three 2008 Spooks: Code 9 jakso 2.8 BBC Three 2008 Harley Street jakso 1.5 ITV 2008–2011 Merlin 11 jaksoa BBC One 2009–2013 Misfits 37 jaksoa E4 2010 Vexed Minisarja BBC Two 2010, 2012 Dirk Gently Minisarja BBC Four 2013–2015 Atlantis 25 jaksoa BBC One 2016 Crazyhead 6 jaksoa E4/Netflix == Lähteet == == Aiheesta muualla == * Luokka:Brittiläiset televisiokäsikirjoittajat Luokka:Syntymävuosi puuttuu Luokka:Elävät henkilöt
Guanetidiini

Guanetidiini (C10H22N4) on guanidiinijohdannainen ja verenpainelääkkeenä käytettävä orgaaninen yhdiste. ==Synteesi== Guanetidiinisynteesin lähtöaine atsosiini alkyloidaan klooriasetonitriiliä käyttämällä, jolloin tuotteena muodostuu 1-atsosinyyliasetonitriiliä. Tämä molekyyli voidaan pelkistää litiumalumiinihydridillä 1-(2-aminoetyyli)atsosiiniksi, joka reagoidessaan S-metyylitiourean kanssa muodostaa guanetidiiniä. ==Vaikutusmekanismi ja käyttö== Guanetidiini syrjäyttää noradrenaliinin vesikkeleistä ja estää sen vapautumista ja takaisin ottoa. Näin se estää noradrenaliinin pääsyn hermojen päätteisiin ja lieventää periferaalisten verisuonten supistumaa ja täten laskee verenpainetta. Guanetidiiniä käytetään keskivaikean tai vaikean ylipaineen hoitamiseen yksinään tai muiden lääkkeiden kanssa, joskin se on melko vähän käytetty lääkeaine. Sitä voidaan käyttää myös refleksidystrofiaan liittyvän kivun hoitoon. ==Sivuvaikutukset== Guanetidiini voi aiheuttaa heikkouden ja väsymyksen tunnetta, bradykardiaa, huonovointisuutta ja oksentelua ja ejakulaation estymistä. ==Lähteet== == Aiheesta muualla == *Kyoto Encyclopedia of Genes and Genomes (KEGG): Guanethidine Luokka:Verenpainelääkkeet
Magneetti (romaani)

Magneetti on Kauko Röyhkän romaani. Se ilmestyi Weilin+Göösin julkaisemana vuonna 1987. == Vastaanotto == Helsingin Sanomien Tapani Ritamäen mukaan alun kertomukset pojan koulurakastumisista ovat koskettavia, mutta pitemmät jaksot miehistä sodassa ovat tylsiä. == Lähteet == Luokka:Kauko Röyhkän kirjat Luokka:Vuoden 1987 kirjat
Pyhän Ristin kappeli

Pyhän Ristin kappeli on arkkitehti Pekka Pitkäsen 1960-luvulla suunnittelema siunauskappeli Turun hautausmaan uudemmassa, itäisessä osassa. Hautausmaan vanhemmassa osassa on professori Erik Bryggmanin suunnittelema 1940-luvun alussa valmistunut Ylösnousemuskappeli. Vuonna 1967 samalle hautausmaalle valmistui arkkitehti Pekka Pitkäsen suunnittelema Pyhän Ristin kappeli, joka on toteutettu yleisen suunnittelukilpailun voittaneen ehdotuksen pohjalta. Pyhän Ristin kappelissa on kolme erikokoista siunauskappelia: Suuri ja Pieni kappeli sekä Alakappeli. Kutakin kappelia voidaan käyttää joko arkku- tai polttohautausta varten toimitettaviin siunauksiin. Rakennus on kaksitasoinen. Ylemmässä tasossa on Suuren ja Pienen kappelin lisäksi niiden yhteinen eteisaula sekä mm. pieni uurnakappeli, jossa tuhkauurna luovutetaan omaisille hautausta varten. Eteisaulassa on kuvanveistäjä Essi Renvallin veistos De profundis. Pohjakerroksessa sijaitsee Alakappelin lisäksi teknisiä tiloja sekä krematorio-osasto. Arkut nostetaan pohjakerroksesta ylemmän kerroksen kappeleihin hydraulisella katafalkkihissillä. Pyhän Ristin kappeli on askeettinen betonikappeli, joka edustaa 60-luvun minimalismia. Kappeli on niin julkisivuiltaan kuin myös tärkeimmiltä sisätiloiltaan betonipintainen. Pääosin kappeli on verhottu varta vasten mitoitetuin ja valmistetuin betonilaatoin, osittain pinnat ovat paikalla sahalautamuotissa valettua puhdasbetonia. Alttarit kaikissa kappeleissa samoin kuin saarnastuoli Suuressa kappelissa ovat betonimonoliitteja. Alttareilla on tummennettu pronssiristi ja hopeiset kynttilänjalat, penkit ovat tummennettua tammea. Karulla materiaalivalinnalla ja yksinkertaisilla muodoilla on siunaustoimitukselle pyritty luomaan kehys, joka pelkistyksellään auttaa omaisia hiljentymään kristillisen siunaustoimituksen oleelliseen sanomaan. == Lähteet == * Pyhän Ristin kappeli, Turku, Arkkitehti 5/1967, s. 16-18. * Pyhän Ristin kappeli, Turku, Arkkitehti 2/1969, s. 52-55. * Ilpo Okkonen, Asko Salokorpi: Suomalainen arkkitehtuuri 1900-luvulla - Finnish architecture in the 20th century, Gummerus 1985, s. 128-131. Luokka:Turun kirkkorakennukset Luokka:Suomen kivikirkot Luokka:Turun suojellut rakennukset
The Firm (albumi)

The Firm on brittiläisen The Firm -rockyhtyeen vuonna 1985 julkaisema esikoisalbumi. Albumin kappaleista tunnetuimpia on "Midnight Moonlight". Rolling Stone -lehti antoi levylle kaksi tähteä viidestä ja AllMusic neljä viidestä. == Kappaleet == # # # # # # # # # == Lähteet == Luokka:Vuoden 1985 esikoisalbumit Luokka:Brittiläiset hard rock -albumit
The Firm

Firm tai The Firm voi tarkoittaa: ==Kirjallisuus== * Firma (engl. The Firm), John Grishamin romaani ==Elokuva ja televisio== * Firma (engl. The Firm), Grishamin romaaniin perustuva yhdysvaltalainen trillerielokuva vuodelta 1993 * Firma (engl. The Firm), Grishamin romaaniin perustuva televisiosarja vuodelta 2012 * The Firm, brittiläinen televisioelokuva vuodelta 1988 * The Firm, uusintaversio vuoden 1988 televisioelokuvasta * Firma, suomalainen komediasarja vuodelta 2005 ==Musiikki== * The Firm (hip hop -yhtye) * The Firm (novelty-yhtye) * The Firm (rockyhtye) ** The Firm (albumi)
Heather Morris

Heather Elizabeth Morris (s. 1. helmikuuta 1987 Thousand Oaks, Kalifornia, Yhdysvallat) on yhdysvaltalainen näyttelijä, tanssija ja laulaja. ==Ura== Heather Morris aloitti tanssimisen yksivuotiaana.WKBW - Star from Hit TV Show Visits Good Morning WNY Hän osallistui lapsena useisiin tanssikilpailuihin. 19-vuotiaana hän alkoi luoda ammattitanssijan uraa Los Angelesissa. Morris osallistui Tanssi jos osaat -ohjelmaan, mutta ei päässyt 20 parhaan joukkoon.Reality News Online - So You Think You Can Dance 2, June 8: Fear and Loathing In Las Vegas Hän sai kuitenkin työtä Beyoncén taustatanssijana ja oli mukana tämän maailmankiertuella vuonna 2007.Road to "Glee": Heather Morris Makes Her Mark in Hollywood Morris esiintyi sittemmin pienissä rooleissa elokuvissa Iltasatuja ja Annetaan palaa! sekä televisiosarjoissa Eli Stone ja Swingtown. Vuonna 2009 Morrisille tarjottiin tanssinopettajan työtä Fox- kanavan musikaalisarjasta Glee. Morris päätyi samalla näyttelemään sarjaan. Hänen roolihenkilönsä on melko höpsö cheerleader Brittany Pierce. Hänen osansa oli aluksi pieni, mutta sarjan toisella tuotantokaudella Brittanystä tehtiin yksi päähenkilöistä.Entertainment Weekly - Glee' exclusive: Brittany and Santana poised for major promotions ==Yksityiselämä== Heather Morris syntyi Thousand Oaksissa Kaliforniassa ja kasvoi Scottsdalessa Arizonassa. Hänen isänsä kuoli Morrisin ollessa 14-vuotias.YouTube - Heather Morris on playing un-glee-ful moments Morrisilla on isänsä puolelta skotlantilaiset sukujuuret. Morris asuu nykyään Los Angelesissa. Hänen paras ystävänsä oli Naya Rivera, joka esitti Glee-sarjassa Morrisin roolihahmon Brittanyn ystävää/tyttöystävää Santanaa. Morris meni naimisiin pitkäaikaisen poikaystävänsä Taylor Hubbellin kanssa vuonna 2015. Parilla on kaksi poikaa. ==Filmografia== ===Elokuvat=== Vuosi Elokuvan nimi Suomessa Alkuperäinen nimi Rooli Muuta 2008 Iltasatuja Bed Time Stories tanssija kreditoimaton 2009 Annetaan palaa! Fired Up! Fiona 2012 Ice Age 4 Ice Age: Continental Drift Katie äänirooli 2012 Spring Breakers Spring Breakers Bess ===Televisiosarjat=== Vuosi Televisiosarjan nimi Suomessa Alkuperäinen nimi Rooli Muuta 2008 Swingtown Swingtown Elizabeth 1 jakso 2008 Eli Stone Eli Stone Lizzie 1 jakso 2009– Glee Glee Brittany Pierce vakituinen rooli 2010 Ensisilmäyksellä How I Met Your Mother tanssija 1 jakso Internet Movie Database - Heather Morris ==Diskografia== * Glee: The Music, Volume 1 (2009) * Glee: The Music, Volume 2 (2009) * Glee: The Music, Volume 3 Showstoppers (2010) * Glee: The Music, The Christmas Album (2010) * Glee: The Music, Volume 4 (2010) * Glee: The Music, Volume 5 (2011) ==Lähteet== ==Aiheesta muualla== * * Heather Morris TV.com-sivustolla * Fox - Glee - Heather Morris Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset tanssijat Luokka:Yhdysvaltalaiset laulajat Luokka:Vuonna 1987 syntyneet Luokka:Elävät henkilöt
Kaulakoru

Kaulakoru on kaulalla pidettävä koru. Kaulakorujen materiaaleja ovat muun muassa kulta, hopea, nikkeli, helmet ja lasi. Kaulakoruja on paljon erilaisia ja niitä voi ostaa tavallisista kaupoistakin, mutta parhaita ja aitoja koruja saa korukaupoista. Luokka:Korujen alalajit
Elina Heino

Elina Heino (s. 24. syyskuuta 1961 Helsinki) on suomalainen toimittaja ja televisiotuottaja. Hän on valmistunut valtiotieteiden maisteriksi Helsingin yliopistosta. Heino on työskennellyt kirjoittavana toimittajana muun muassa Taloussanomissa, Helsingin Sanomien Kuukausiliitteessä, Ilta-Sanomissa, Ylioppilaslehdessä ja päätoimittajana Suomi-lehdessä. Vuoden 2011 alusta hän on ollut vapaa toimittaja. Heino vastasi 2008–2010 tuottajana Vihreä Lanka -lehden reportaaseista, profiileista ja kulttuurijutuista. Heino on työskennellyt pitkään toimittajana myös televisiossa. Vuosina 2007–2008 hän oli apulaistuottaja TV2:n ohjelmassa Hullu juttu. Heino on ollut tekemässä myös ohjelmia Ajankohtainen kakkonen, Tervo & Päivärinta, K. Tervo, Inhimillinen tekijä, Yhdenillan pysäkki, Pikku Jättiläinen ja Onnelliset sekä tuottajana tai apulaistuottajana ohjelmissa T-Klubi, Harakanpesä ja Prisma Studio. Lisäksi Heino on ohjannut ja käsikirjoittanut Yle Teemalle seitsenosaisen seurantadokumentin Tähtäimessä maraton ja ollut toinen käsikirjoittajista sarjassa 60-luvun kuvakirja. Heino työskenteli juontajana, tuottajana ja toimittajana Radio Cityssä kanavan alkuvuosina 1985–1990, jolloin sillä oli toimitila Lepakolla. Heino on Tutkivan journalismin yhdistyksen hallituksessa 2012 alkaen. Hänen Mediuutisissa keväällä 2012 julkaistu juttunsa ”Ambulanssilla Eurooppaan” valittiin edustamaan Suomea EU:n journalismikilpailuun EU Health Prize for Journalists 2012. == Teokset == * Kari Tervo, Heikki Hiilamo ja työryhmä: Suomen sata rikkainta. Helsinki: Tammi, 2000. (Heino on ollut kirjoittamassa kirjan henkilöesittelyjä)Suomen sata rikkainta Libris * Elina Heino (toim.), Wenzel Hagelstam & Kari Toivonen: Antiikkia, antiikkia. Helsinki: Kustannus W. Hagelstam ja Tarinatalo, 2000.Antiikkia, Antiikkia Suurikuu == Lähteet == == Aiheesta muualla == * Jukka Lindfors, Markku Salo: Nupit kaakkoon. Elmu kymmenen vuotta. Elävän musiikin yhdistys ry ja Kustannusosakeyhtiö City, 1988. Sivut 250, 262. * Helsingin Sanomat 19.1.2007: Ihanaa 60-luvun nostalgiaa. * Antiikkia, antiikkia -kirjasta Verkkouutiset 12.1.2001 * Helsingin Sanomat 12.3.2001: Oivallisia oppaita huutokaupassa kävijöiden hyödyksi ja huviksi. *Elina Heino IMDB:ssä Luokka: Suomalaiset toimittajat Luokka:Vuonna 1961 syntyneet Luokka:Elävät henkilöt
Ksanthippos Spartalainen

Ksanthippos (, , 200-luku eaa.) oli sotapäällikkö, joka palveli Karthagon armeijassa ensimmäisen puunilaissodan aikana. Hän oli mahdollisesti spartalainen palkkasoturi. Vuonna 255 eaa. hänen johtamansa puunilaisarmeija tuhosi Marcus Atilius Reguluksen legioonat Tunisin taistelussa hiekkatasangolla käyttäen hyväkseen sotanorsuja ja ylivoimaista ratsuväkeä. Ksanthippoksen kuolemasta on useita eri tarinoita. Diodoros Sisilialaisen kertomana hän pysähtyi kotimatkallaan Lilybaioniin, jota roomalaiset piirittivät ja hyökkäsi onnistuneesti roomalaisia vastaan, mutta kateellisina menestyksestä hänelle annettiin vuotava laiva joka upposi Adrianmereen. Tarina on epäuskottava. Ksanthippos mainitaan erään provinssin kuvernöörinä vuodelta 245 eaa. Ptolemaios Euergeteen alaisena.The First Punic War, J F Lazenby, s. 106 == Kirjallisuutta == * Heikkilä, Jukka M. Karthago Karisto, 2011. ISBN 978-951-23-5379-8 (romaani) == Lähteet == Luokka:Antiikin kreikkalaiset sotilaat Luokka:Karthago Luokka:Rooman viholliset ja liittolaiset Luokka:200-luvulla eaa. syntyneet Luokka:200-luvulla eaa. kuolleet
Madalitso Mkoloma

Madalitso Mkoloma (s. 1985 Lontoo, Yhdistynyt kuningaskunta) on barbadoslainen jalkapalloilija, pelipaikaltaan puolustava keskikenttäpelaaja. Mkoloma on pelannut muun muassa North Kensington FC:ssä, jota hän edusti vuosina 2008-2009\. Hän on pelannut maajoukkueessa yhdessä ottelussa, ystävyysottelussa Trinidad ja Tobagoa vastaan vuonna 2008. Mkoloma tuli ottelussa kentälle 66. minuutilla. == Lähteet == Luokka:Barbadoslaiset jalkapalloilijat Luokka:Vuonna 1985 syntyneet Luokka:Elävät henkilöt
Lumon lukio

Lumon lukio on toisen asteen oppilaitos, joka sijaitsee Vantaan Korsossa. Se perustettiin 2003 kun Korson ja Koivukylän lukiot yhdistettiin. Lukiossa opiskelee vajaa 600 opiskelijaa ja henkilökuntaan kuuluu 45 henkilöä. Lukio toimii monitoimikeskus LUMO:n tiloissa. Lukiossa voi painottaa esittävään taiteeseen ja tieteeseen. Keväällä 2011 lukio pääsi mukaan Nelosella esitettävään Stage-televisiosarjaan, jossa etsitään Suomen parasta koulumusikaalia. Koulu tippui kilpailusta kolmantena. Lumon lukiosta kirjoitti keväällä 2013 kaikkiaan 112 ylioppilaskokelasta ja keväällä 2015 yhteensä 105 opiskelijaa. ==Katso myös== * Lumon kirjasto ==Lähteet== ==Aiheesta muualla== *Lukiokoulutus ja ammatillinen koulutus Vantaalla (2016, pdf) (vantaa.fi) Luokka:Vantaan lukiot Luokka:Korso
Vanoisen kansallispuisto

thumb Vanoisen kansallispuisto on luonnonsuojelualue Ranskan Alpeilla, Italian vastaisella rajalla. Se tunnetaan vuorikaurispopulaatiostaan. Puiston eläimistö on monipuolinen. Kallioisilla alueilla elää noin kuusituhatta gemssiä ja 2100 vuorikaurista. Petonisäkkäisiin kuuluvat kettu, mäyrä, näätä ja kärppä. Lintuja pesii 125 lajia, maakotkia on 20 paria ja partakorppikotkia kolme paria. Alueelle on palautettu korppikotkia, jotka olivat katoamassa kun niitä vainottiin karjatuhojen takia. Puistossa on myös ihmisen tekemiä suojelukohteita kuten kivipiirroksia ja barokkirakennuksia, sekä maanviljelyyn liittyvää perinnemaisemaa. == Lähteet == == Aiheesta muualla == *http://www.parcnational-vanoise.fr/ Luokka:Ranskan kansallispuistot Luokka:Savoie
Thomas Arundel

Thomas Arundel (1353–1414) oli englantilainen piispa ja lordikansleri. Hän oli Canterburyn arkkipiispa, 1388–1397 Yorkin arkkipiispa, 1373–1388 Elyn piispa ja useita kertoja 1386–1413 Englannin lordikansleri. Hän vastusti jyrkästi John Wycliffen oppia. == Elämä == Thomas Arundel syntyi vuonna 1353 vanhempiensa kolmantena poikana. Hänen isänsä oli Richard Fitzalan, Arundelin ja Surreyn jaarli, ja äitinsä oli Lancasterin Eleanor, Lancasterin jaarlin tytär. Hänestä tuli vuonna 1374 Elyn piispa. Kuningas Rikhard II:n hallinnon alkuvuosina Arundel liittoutui aatelisten kanssa kuningasta vastaan. Tämä joukko pakotti Rikhardin tekemään Arundelista vuonna 1386 Englannin lordikanslerin ja vuonna 1388 Yorkin piispan. Vuonna 1389 kuningas oli saanut jälleen otteen vallasta aateliston sijaan, ja hän erotti Arundelin lordikanslerin virasta. Rikhardin ja hänen vastustajiensa tehtyä sovinnon Rikhard palautti vuonna 1391 Arundelin lordikansleriksi, mutta Arundel luopui tehtävästä 1396 tultuaan Canterburyn arkkipiispaksi. Seuraavana vuonna kuningas erotti Arundelin piispanvirasta ja karkotti hänet maasta. Maanpaossa Arundel liittoutui kuninkaan serkun Henry Bolingbroken kanssa. Hän palasi Englantiin Bolingbroken hyökätessä sinne vuonna 1399. Tällöin Bolingbroke kukisti Rikhardin ja nousi valtaistuimelle hallitsijanimenään Henrik IV. Arundel palasi Canterburyn arkkipiispaksi ja oli virassa kuolemaansa asti. Lisäksi hän palveli Henrikin kanslerina vuodet 1407–1409 sekä vuodet 1412–1413. Canterburyn arkkipiispana Arundel ryhtyi toimiin lollardeja eli John Wycliffen kannattajia vastaan. Nämä toimet johtivat näistä useiden polttamiseen. Vuonna 1413 hän johti oikeustoimia lollardijohtaja sir John Oldcastlea vastaan, joka tuomittiin kuolemaan. Arundel kuoli 19. helmikuuta 1414.. ==Jälkimaine== Vuonna 2005 BBC:n History Magazine listasi Thomas Arundelin historian pahimpien brittien listassaan 1400-luvun pahimmaksi britiksi. Kirjassa "Who Murdered Chaucer?" Terry Jones väittää Arundelin olleen vastuussa kirjailija Geoffrey Chaucerin kuolemasta. == Lähteet == Luokka:Canterburyn arkkipiispat Luokka:Yorkin arkkipiispat Luokka:Elyn piispat Luokka:Vuonna 1353 syntyneet Luokka:Vuonna 1414 kuolleet
Puikkijat

Puikkijat eli sukeltaja-antiloopit (Cephalophinae)Puikkijat (sukeltaja- antiloopit) – Cephalophinae laji.fi Suomen Lajitietokeskus on onttosarvisten sorkkaeläinten alaheimo. Siihen kuuluu 19 lajia, jotka jaetaan kolmeen sukuun.Cephalophinae Wilson & Reeder Ne elävät Saharan eteläpuolisessa Afrikassa. Monet lajit ovat uhanalaisia. Puikkijoista on aikoinaan käytetty myös suomalaista nimeä duikerit niiden afrikaansinkielisen nimen duiker mukaan, joka merkitsee sukeltajaa, ja josta sukeltaja-antilooppi-nimikin johtui. Puikkijoilla on lyhyet jalat ja vanttera takapää. Vaaran uhatessa ne syöksähtelevät eli ”sukeltavat” tai puikkivat pensaikon läpi. Kaikki lajit ovat saman muotoisia, mutta koko vaihtelee suuresti viisikiloisista Philantomba-lajeista yli 80-kiloiseen keltaselkäpuikkijaan (Cephalophus silvicultor). Sukupuolet ovat jokseenkin saman näköisiä niillä lajeilla, joilla sekä koiras että naaras ovat sarvekkaita. Naaraat ovat koiraita vähän suurempia.Subfamily Cephalophinae Ultimate Undulate Puikkijat syövät hedelmiä, jotkin lajit myös lihaa. Ne seuraavat usein sademetsän lehvästössä liikkuvia apinoita napatakseen näiltä maahan pudonneita hedelmiä. == Lähteet == *
Sonam Tenzin

Sonam Tenzin (s. 20. lokakuuta 1986) on bhutanilainen jalkapalloilija, pelipaikaltaan keskuspuolustaja. Hän on pelannut viimeksi bhutanilaisessa Drukpol Thimphussa. Aiemmin hän edusti vuosina 2004–2013 intialaista Buddhist Blue Stars -seuraa. Tenzin pelasi Bhutanin maajoukkueessa 18 ottelussa, muttei tehnyt niissä yhtäkään maalia. == Lähteet == Luokka:Bhutanilaiset jalkapalloilijat Luokka:Vuonna 1986 syntyneet Luokka:Elävät henkilöt
Charles Thurstan Shaw

Charles Thurstan Shaw (27. kesäkuuta 1914 – 8. maaliskuuta 2013) oli englantilainen arkeologi. Shaw tutki muinaisen Egyptin ja Afrikan arkeologisia löytöjä, erityisesti Afrikan kultarannikon Nigerian ja Ghanan alueilla. Shaw auttoi perustamaan Ghanan kansallismuseon ja arkeologisen osaston Ghanan yliopistoon 1950-luvulla. Shaw toimi Nigerian Ibadanin yliopiston arkeologian professorina 1963–1974. Hän vastaanotti vuonna 1972 Brittiläisen imperiumin ritarikunnan jäsenyyden arvolla Commander.. == Lähteet == Luokka:Brittiläiset arkeologit Luokka:Brittiläisen imperiumin komentajat Luokka:Vuonna 1914 syntyneet Luokka:Vuonna 2013 kuolleet
Termistori

Termistori on vastus, jonka resistanssi riippuu lämpötilasta. Termistoreita, joiden resistanssin lämpötilariippuvuus on negatiivinen eli joiden resistanssi pienenee lämpötilan kasvaessa, kutsutaan NTC-termistoreiksi. PTC-termistorien resistanssi sitä vastoin kasvaa lämpötilan kasvaessa. Termistoreita käytetään yleisesti lämpötilan mittauksessa ja säädössä, esimerkiksi lämpötila-antureina termostaateissa ja paloilmaisimissa. Jos termistorin läpi kulkee niin pieni virta, että siitä aiheutuva tehohäviö ei merkittävästi lämmitä termistoria, sen resistanssiarvo kertoo ympäristön lämpötilan. Vaihtoehtoisesti termistorissa tapahtuvia tehohäviöitä voidaan käyttää hyväksi esimerkiksi ylikuormitussuojissa ja käynnistysvirran hallinnassa. == Katso myös == * Vastuslämpötila-anturi == Aiheesta muualla == *ResistorGuide.com: Thermistor Luokka:Elektroniikan komponentit
Järvenpään rantapuisto

thumb|250px|Järvenpään rantapuisto Järvenpään rantapuisto sijaitsee Tuusulanjärven rannalla Järvenpään keskustan lähellä. Puisto rajoittuu etelässä Tervanokan uimarantaan ja pohjoisessa Järvenpään sirkuskenttään. Rantapuiston viereen avattiin vuonna 2008 Ravintola Huili. Rantapuiston viereinen Järvenpään casino paloi vuonna 2010. Puiston lähellä on suuri Järvenpään natura-alue, jossa pesii paljon lintulajeja. Esimerkiksi naurulokkeja, sinisorsia, silkkiuikkuja ja nokikanoja voi nähdä alueella kesäisin. thumb|250px|Rantapuiston suihkulähde Järvenpään rantapuistossa järjestetään myös paljon yleisiä tapahtumia. Luokka:Järvenpään puistot Luokka:Ranta-alueet
Lorenzon öljy

Lorenzon öljy (Lorenzo's Oil) on vuonna 1992 valmistunut draamaelokuva. Elokuvan on ohjannut George Miller ja pääosia näyttelevät Nick Nolte, Peter Ustinov, Susan Sarandon ja Zack O'Malley Greenburg. Elokuva sijoittuu 1980-luvulle, ja kertoo pyrkimyksestä etsiä parannusta ALD-tautia vastaan. Elokuva perustuu Lorenzo Odonen (1978–2008) ja hänen vanhempiensa todelliseen tarinaan.Lorenzon öljy -elokuvan tosielämän esikuva kuoli, Yle Uutiset 1.6.2008/23.10.2008. Viitattu 5.7.2015 ==Juoni== Augusto ja Michaela Odone (Nick Nolte ja Susan Sarandon) eivät onnistu löytämään lääkäriä, joka voisi hoitaa heidän poikansa Lorenzon (Zack O’Malley Greenburg) harvinaista sairautta. Sen johdosta he alkavat tutkia sairautta itse voidakseen siten pelastaa poikansa hengen. Parannusta etsiessään Odonet ottavat yhteen niin lääkäreiden, tiedemiesten kuin tukiryhmienkin kanssa, sillä muut uskovat, että ALD on parantumaton sairaus, jolle edes tiede, saati sitten tavalliset ihmiset, eivät voi mitään. Odonet eivät kuitenkaan suostu antamaan periksi, vaan he leiriytyvät lääketieteellisiin kirjastoihin, käyvät läpi eläinkokeita, ahdistelevat tutkijoita, kuulustelevat huippulääkäreitä ympäri maailmaa ja järjestävät sairaudesta jopa kansainvälisen konferenssin. Vaikka Odonet eivät juurikaan edisty tutkimuksissaan, vaan joutuvat seuraamaan poikansa terveyden heikkenemistä ja ovat jatkuvasti epäilijöiden ympäröimänä (joihin kuuluvat muun muassa heidän oman tukiryhmänsä jäsenet), he eivät suostu luovuttamaan. Lopulta he löytävät hoidon, jossa he lisäävät poikansa ruokavalioon tietynlaista öljyä (öljyä, joka sisältää kahta erityistä pitkää rasvahappoa), joka on tehty rapsi- ja oliiviöljystä. Odonet ottavat yhteyttä yli 100 yhtiöön ympäri maailmaa, kunnes he löytävät Croda Internationalissa työskentelevän iäkkään brittiläisen kemistin (Don Suddaby), joka on halukas tislaamaan halutun kaavan. Öljyn avulla pystytään pysäyttämään erittäin pitkien rasvahappojen kerääntymisen aivoihin, mikä on aiheuttanut Odonejen pojan tilan jatkuvan heikentymisen. Odonet onnistuvatkin pysäyttämään sairauden etenemisen. Heidän poikansa aivojen hermoyhteydet ovat kuitenkin kärsineet suurta vahinkoa, eikä niille voi tehdä mitään ennen kuin niiden korjaamiseksi löydetään uusia hoitoja, joiden avulla hermojen myeliinituppi (lipidieriste) voidaan uudistaa. Elokuva päättyy Lorenzon ollessa 14-vuotias. Hänen tilansa on parantunut (hän pystyy nielemään itse ja vastaamaan kysymyksiin kyllä tai ei silmien räpäytyksillä), mutta lääketieteellisiä tutkimuksia tarvitaan selkeästi lisää. Elokuvan lopputeksteissä kerrotaan, että Lorenzo on saanut näkönsä takaisin ja opettelee parhaillaan käyttämään tietokonetta. ==Lähteet== ==Aiheesta muualla== *Leffatykki.fi - Elokuvan arvostelu * Luokka:Vuoden 1992 yhdysvaltalaiset elokuvat Luokka:Yhdysvaltalaiset draamaelokuvat Luokka:George Millerin ohjaamat elokuvat Luokka:Elokuvat terveydenhoidosta
Luettelo Suomen katsotuimmista elokuvista

Tämä artikkeli on luettelo kaikkien aikojen katsotuimmista elokuvista Suomessa. Suomen elokuvasäätiö aloitti katsojamäärien tilastoinnin 1972. Arviot katsojamääristä ennen vuotta 1969 perustuvat Kari Uusitalon laskelmiin. == Suomen katsotuimmat elokuvat elokuvateattereissa == Sija Elokuva Katsojat Suomessa Vuosi Ohjaaja 1 Tuntematon sotilas 2 800 000 1955 Edvin Laine 2 Kulkurin valssi 1 500 000 1941 Toivo Särkkä 3 Titanic 1 114 954 1998 James Cameron 4 Tuntematon sotilas 1 022 712 2017 Aku Louhimies 5 Täällä Pohjantähden alla 1 020 000 1968 Edvin Laine 6 Juurakon Hulda 990 000 1937 Valentin Vaala 7 Siltalan pehtoori 950 000 1934 Risto Orko 8 Yksi lensi yli käenpesän 821 736 1976 Milos Forman 9 Kaivopuiston kaunis Regina 760 000 1941 Toivo Särkkä 10 Papillon 759 301 1974 Franklin J. Schaffner 11 Uuno Turhapuro armeijan leivissä 750 965 1984 Ere Kokkonen 12 Taru sormusten herrasta: Sormuksen ritarit 720 887 2001 Peter Jackson 13 Maa on syntinen laulu 711 909 1973 Rauni Mollberg 14 Barbie 680 207 2023 Greta Gerwig 15 Frozen 2 504 000 2019 Chris Buck == Katso myös == * Luettelo Suomen katsotuimmista kotimaisista elokuvista * Luettelo Suomen katsotuimmista elokuvista vuosittain == Lähteet == Suomen katsotuimmat Luokka:Suomen elokuva
Philippe Anziani

Philippe Anziani (s. 21. syyskuuta 1961) on ranskalainen jalkapallovalmentaja ja entinen hyökkääjä. Tammikuusta 2014 lähtien hän on toiminut marokkolaisseura FUS de Rabatin tekninen johtaja. ==Ura pelaajana== Anziani aloitti ammattilaisuransa FC Sochaux'ssa 1978 ja pelasi seurassa uransa menestyksekkäimmät vuodet. Hän nousi jo nuorena hyökkääjänä Sochaux'n avauskokoonpanoon debytoitutaan pääsarjatasolla helmikuussa 1979. Hän oli mukana Sochaux'n joukkueessa, joka voitti liigassa hopeaa 1979–1980 ja eteni UEFA Cupin välieriin seuraavalla kaudella. Sochaux-vuosinaan Anziani pääsi myös Ranskan maajoukkueeseen, jossa pelasi kuitenkin vain viisi maaottelua vuosina 1981–1987. Kauden 1983–1984 jälkeen Anziani siirtyi AS Monacoon, jossa voitti Coupe de Francen mestaruuden. Hän pelasi Monacossa kaksi kautta, kunnes siirtyi kahdeksi kaudeksi FC Nantes Atlantiquen riveihin. Nantesista Anziani lähti 1988 ja pelasi yhden kauden Matrassa, kunnes siirtyi Sporting Toulon Variin. Anziani edusti Toulonia sen pääsarjataipaleen viimeiset vuodet, ja kun seura keväällä 1993 putosi lähti myös Anziani. Hän pelasi kauden 1993–1994 yllättäen liigaan nousseessa FC Martigues'ssa, mutta maaleja ei enää syntynyt toivotulla tavalla. Uransa kaksi viimeistä kautta hän edusti Gazélec Ajaccioa. ===Meriitit pelaajana=== * Coupe de France: 1985 ==Ura valmentajana== Valmennusuransa Anziani aloitti pelaajauransa tapaan FC Sochaux'ssa. Kesällä 1997 hän liittyi seuran organisaatioon apulaisvalmentajaksi ja toimi tässä tehtävässä lokakuuhun 1998, kunnes nousi päävalmentajaksi potkut saaneen Faruk Hadžibegićin paikalle. Anziani ei onnistunut pelastamaan seuraa putoamiselta pääsarjasta, mutta sai kuitenkin jatkaa tehtävässään. Lopulta huono kauden alku koitui kohtaloksi ja Anziani sai potkut syyskuussa 1999. Anziani jatkoi valmennusuraansa Sochaux'n organisaatiossa nuorten valmentajana, mutta suuremmat tehtävät näyttivät karkaavan Anzianin ulottumattomiin. Kesällä 2006 hän liittyi SC Bastian organisaatioon Bernard Casonin apuvalmentajaksi. Edustusmiehistön lisäksi Anziani toimi valmentajana myös Bastian valmennuskeskuksessa. Casonin jätettyä seuran kesällä 2009 nousi Anziani lähes kymmenen vuoden tauon jälkeen edustusjoukkueen päävalmentajaksi. Bastia : Anziani sera le nouvel entraineur Pesti päättyi kuitenkin jo alkuunsa, kun hän sai potkut kehnojen tulosten vuoksi marraskuussa 2009. Anziani démis de ses fonctions Kesällä 2010 Anziani jatkoi uraansa FC Nantes Atlantiquessa apulaisvalmentajana. Baptiste Gentilin saatua potkut maaliskuussa 2011 nimitettiin Anziani seuran uudeksi päävalmentajaksi. Officiel : Anziani nouveau coach de Nantes Anzianin johdolla Nantes sijoittui lopulta Ligue 2:ssa sijalle 13.Kauden viimeisen 3–2 tappioon Le Mansille päättyneen ottelun jälkeen Anziani ilmoitti jättävänsä Nantes'n valmentajan tehtävät. Anziani : «Mon dernier match» Tammikuussa 2014 Anzianista tuli marokkolaisseura FUS de Rabatin tekninen johtaja. Une nouvelle recrue pour le FUS ==Lähteet== ==Aiheesta muualla== * The profile for Philippe Anziani Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1961 syntyneet Luokka:Elävät henkilöt
Aoi Hana

Aoi Hana (青い花) on japanilaisen Takako Shimuran piirtämä ja käsikirjoittama mangasarjakuva. Sarjaa alettiin julkaista marraskuussa 2004 Manga Erotics F -lehdessä. Ensimmäinen täysin oma sarjakuvapainos ilmestyi joulukuussa 2005. Sarja keskittyy Fumi Manjōme-nimisen, homoseksuaalisen koulutytön ja hänen ystävänsä Akira Okudairan tarinaan. Sarjakuvasta on tehty 11-osainen animaatioversio ja se ilmestyi kesällä 2009 J.C.Staff-studion tuottamana. Luokka:Mangasarjat Luokka:Animesarjat Luokka:Draama-anime ja -manga Luokka:Romanttinen anime ja manga Luokka:2000-luvun anime ja manga
Port-Crosin kansallispuisto

Port-Crosin kansallispuisto on luonnonsuojelualue Ranskalle kuuluvalla Port Crosin saarella Välimeressä. Se sijaitsee noin kymmenen kilometriä Aurinkorannikon rannasta. Lähimmät kaupungit ovat on Toulon ja Hyères.Puiston kotisivu Kansallispuisto on lintuharrastajien suosiossa. Siellä on tavattu 114 lintulajia, joista saarella pesii 21. Näiden joukossa on monia petolintuja.http://www.frankreich-sued.de/hyeres-server/Natur.htm == Lähteet == == Aiheesta muualla == Luokka:Ranskan kansallispuistot Luokka:Provence- Alpit-Riviera
Anna palaa 4

Anna palaa 4 (Bring it on: In It to Win It) on vuonna 2007 julkaistu cheerleadereistä kertova elokuva. Elokuvan pääosissa ovat Ashley Benson, Cassie Scerbo, Michael Copon ja Jennifer Tisdale. Elokuvan on ohjannut Steve Rash, käsikirjoittanut Alyson Fouser ja julkaissut Universal Pictures. Elokuva julkaistiin suoraan DVD:lle. Anna palaa 4 on osa Anna palaa -sarjaa, johon kuuluvat elokuvat Anna palaa (2000), Anna palaa 2 (2004) , Anna palaa 3 (2006) ja Anna palaa 5 (2009). Anna palaa 4 ei liity juonensa suhteen elokuvasarjan edellisiin osiin. == Näyttelijät == ==Laulut== # Kappale Artisti 1\. ”He Said She Said” Ashley Tisdale 2\. ”Spin The World” Transcenders featuring Tracey Amos 3\. ”It's On” Superchick 4\. ”Stand Up for Rock n' Roll” Airbourne 5\. ”Sangria” I.Q. 6\. ”Ride” Diana Page 7\. ”Red Hot” Maslin Vice 8\. ”Conga” Gloria Estefan 9\. ”Swaggeriffic” Verbz 10\. ”Get Me Bodied (Extended Mix)” Beyoncé 11\. ”Ay Chico (Lengua Afuera)” Pitbull 12\. ”Never Stop” Hilary Duff 13\. ”Red Sky Misery Song” Radial Bliss 14\. ”Butterball” Lauren Mayhew 15\. ”Don't you Think I'm Hot” Jennifer Tisdale 16\. ”Boom Da Boom” Sean Van Der Wilt 17\. ”Be Good To Me” Ashley Tisdale 18\. ”Return to Terrordome” Easy D & O.C. 19\. ”Division / ÷” Aly & AJ 20\. ”Together like 1,2,3” Latin Soul Syndicate 21\. ”Shake Your Boomkey” Noel Cohen 22\. ”Coming For You” JoJo 23\. ”Find Yourself In You” Everlife 24\. ”Whatever it takes” Samantha Ray 25\. ”Get Up (Heelside Mix)” Superchick 26\. ”Just Us” Transcenders Meets Aaron B. 27\. ”Like That” Transcenders Meets Aaron B. 28\. Cheer TV Theme Tony DiMaio 29\. Hawaiian Tiki Music Jeremy Sweet and Michael Whittaker 30\. ”Get Grown” Transcenders 31\. ”I'm That Chick” Jada (kirjoittanut The Writing Camp) bonus- kappale Luokka:Vuoden 2007 yhdysvaltalaiset elokuvat Luokka:Yhdysvaltalaiset nuortenelokuvat Luokka:Cheerleadingelokuvat Luokka:Steve Rashin ohjaamat elokuvat Luokka:Suoraan videolle julkaistut elokuvat
Tunisin taistelu

Tunisin tai Bagradesin taisteluPhilip Sabin: Lost battles, s. 174 käytiin vuonna 255 eaa. Rooman tasavallan ja Karthagon välillä ensimmäisen puunilaissodan aikana. Se päätti roomalaisten sotaliikkeet Afrikassa ja mahdollisti sodan jatkumisen. == Aiemmat tapahtumat == Vuonna 256 eaa. konsulit Lucius Manlius Vulso ja Marcus Atilius Regulus kukistivat Karthagon laivaston Ekmonoksen meritaistelussa. Näin roomalaiset kykenivät laskemaan joukkoja Afrikkaan. He olivat niin menestyksekkäitä, että Manlius kutsuttiin takaisin mukanaan joukkoja ja suurin osa laivastoa. Regulus jäi päättämään sodan. Adyksen vaikean tappion jälkeen karthagolaiset olivat valmiita neuvottelemaan, mutta konsulin ehdot olivat liian kovat. Karthago keräsi voimia palkaten mm. kreikkalaisupseeri Ksanthippoksen, joka havitteli taistelua avomaastossa maksimoidakseen Karthagon ylivoimaisen ratsuväen ja sotanorsujen mahdollisuudet. Roomalaiset olivat sittemmin sijoittuneet Tunisiin. Lukumäärä on peräisin Polybiokselta. Heidän komentajansa Regulus halusi voiton huolimatta vahvistuneiden karthagolaisten aiheuttamasta riskistä, sillä hän ei halunnut seuraajiensa saavan siitä kunniaa. Roomalaisilla oli näet tapana vaihtaa komentajat virkavaalien aikaan. == Taistelu == === Muodostelmat === Ksanthippos käytti muodostelmaa, jossa hätäisesti värvätty falangi oli keskellä, oikean sivustan muodosti palkkasoturijalkaväki ja ratsuväki oli siipinä laidoilla. Norsut olivat rivistönä jalkaväen edellä. Roomalaiset käyttivät normaalia muotoa, jossa legioonalaiset olivat keskellä ja alivoimainen ratsuväki (equites) sivuilla. === Taistelu === Heti taistelun alussa suurin osa legioonalaisista jäi rynnäköivien norsujen jalkoihin. Rooman ratsuväki oli pahasti alivoimainen ja pyyhkäistiin tieltä. Sen sijaan vasemmalla sivullaan roomalaiset saivat menestystä, kun parituhatta sotilasta (ehkä liittolaisia) kukistivat palkkasoturit ja ajoivat heitä takaa leiriin asti. Keskemmällä vain vähän roomalaisia selvisi norsuista, ja nekin jäivät falangin saaliiksi. Vapautunut Karthagon ratsuväki hyökkäsi roomalaisten selkään ja sivustaan, jolloin taistelu ratkesi teurastukseen kuten Cannaessa 49 vuotta myöhemmin. Vain ne 2 000 sotilasta, jotka aiemmin murtautuivat palkkasoturien läpi, selvisivät pakoon ja Rooman laivaston pelastamiksi Apsiista. == Seuraukset == Regulus itse jäi vangiksi. Jotkin myöhemmät kirjailijat väittävät, että häneltä leikattiin silmät ja että norsun annettiin tallata hänet.John M. Kistler: War elephants, s. 100 Polybios ei mainitse tätä ja karthagolaisille vihamielinen Diodoros väittää hänen kuolleen luonnollisesti.Smith R. Bosworth: Carthage and the Carthaginians Muitakin tarinoita on, kuten että hänet olisi kidutettu hengiltä piikkitynnyrissä. == Katso myös == * Cannaen taistelu * Hamilkar Barka * Palkkasoturien sota * Numidia == Lähteet == * * * * Polybios, Historiai, 1. kirja === Viitteet === Luokka:200-luku eaa. Luokka:Karthago Luokka:Rooman taistelut
Riwandi Wahit

Riwandi Wahit (s. 6. maaliskuuta 1981 Sendawar, Indonesia) on bruneilainen jalkapalloilija, pelipaikaltaan hyökkääjä. Hän edustaa seuratasolla QAF FC:tä, jota ennen hän on pelannut Malesian sarjaan osallistuneessa bruneilaisjoukkue DPMM FC:ssä. Wahit on pelannut maajoukkueessa kolme ottelua, muttei ole tehnyt niissä yhtäkään maalia. == Lähteet == Luokka:Bruneilaiset jalkapalloilijat Luokka:Vuonna 1981 syntyneet Luokka:Elävät henkilöt